Manchester-sokkerrassis in arres | Netwerk24
08 Desember 2019 16:49
Die polisie in Manchester het ’n man in hegtenis geneem weens beweerde rassistiese gebare en skeltaal tydens Saterdag se Premierliga-sokkerwedstryd tussen Manchester City en Manchester United in die Etihad-stadion.
Manchester United se Brasiliaanse middelveldspeler Fred. Foto: Getty Images
TV-beelde wat op sosiale media versprei word, wys hoe ’n ondersteuner van City gebare maak voor United se Brasiliaanse middelveldspeler Fred.
United het met 2-1 gewen.
Toeskouers het ook voorwerpe na Fred gegooi wanneer hy hoekskoppe voor hulle geneem het. Hy is minstens een keer getref.
Die polisie sê in ’n verklaring ’n 41-jarige man is in hegtenis geneem vir beweerde rassistiese optrede in die openbaar en bly in aanhouding.
Superintendent Chris Hill sê hy hoop die arrestasie wys dat die polisie rassisme in sokker as baie ernstig beskou en nie sal duld nie.
City sê hy duld geen diskriminasie van enige aard nie. Enigeen wat skuldig bevind word aan rassistiese skeltaal sal lewenslank van die stadion verbied word. – Reuters
Meer oor: Manchester | Rassisme | United | Sokker
Sokker het spelers soos Mario nodig